Gjør+rede+for+hva+som+menes+med+tilpasset+opplæring,+spesialundervisning+og+differensiering.

19: Gjør rede for hva som menes med tilpasset opplæring, spesialundervisning og differensiering.


 * Differensiering** handler om å ta hensyn til den enkelte elevs forutsetninger og behov i undervisning og læringsaktiviteter. Et hovedskille går mellom organisatorisk og pedagogisk differensiering. -Organisatorisk differensiering foregår når elever samles i egne skoler eller grupperes for å skape mer homogene undervisnings og læringsenheter. Elevene kan eksempelvis fordeles etter evne og prestasjonsnivå(valgfagprinsipp i vgs). «like elever leker best». Lenge var det slik at bare de flinke elevene etter grunnskolen fortsatte på realskolen, mens resten begynte på framhaldskolen. I andre land har det gått i andre retningen enn i Norge- de har fulgt en «streaming» linje, der elevene på et tidlig tidspunkt blir valgt ut til forskjellige utdanningsforløp.


 * I spesialundervisningen** bygde den organisatoriske differensieringen tidligere på at elevene ble kategorisert etter type og grad av funksjonshemming eller lærevansker. Disse ble skilt ut i egne skoler, klasser, grupper. Hensikten var god, nemlig å gi dem spesialisert og tilpasset undervisning. Negativt var det at elever med spesielle behov fikk en stempling. Spesialskolene fungerte som avlastning for de vanlige skolene og lærerne. Homogene grupper, klasser osv synes ikke å høyne presentasjonsnivået. Når en samler de svake og umotiverte elevene mister de også de sterke elevene som modeller og det har en tendens til at de drar hverandre nedover. Elever som får spesialundervisning er en mangeartet gruppe. I følge opplæringsloven har elever som ikke kan få en tilfredsstillende utbytte av det ordinære opplæringstilbudet, har rett til særskilt tilrettelagt undervisning. Dette krever ekstra ressurser, både pedagogisk, personellmessig og matrielt. For at dette skal skje er det nødvendig med en vurdering av elevens vansker. Det har funnet sted en utvikling av synet på spesialundervisning. Fra midten av 1980-tallet tok etterhvert begrepet tilpasset opplæring over.

-Pedagogisk differensiering skjer innenfor rammene av den enkelte klasse eller gruppe som kvantitativ eller kvalitativ differensiering, eksempelvis som tempodifferensiering, nivådifferensiering eller breddedifferensiering. Pedagogisk differensiering er en prosess der læreren velger hensiktsmessige undervisningsmetoder som er tilpasset den enkelte elevs læringsstrategier i en gruppesituasjon. Læreren planlegger, organiserer og formidler ut fra elevens egenart og behov. Elevtilpasset undervisning og læringsoppgaver, men også om elevaktive arbeidsmetoder. Gjennom fleksibel nivådifferensiering deles klassen inn i grupper med ulik vanskelighetsgrad. Breddedifferensiering betyr at elevene arbeider med ulik stoffmengde. Tempodifferensiering går på at elevene bruker ulik tid på oppgavene. En kan differensiere ved å variere innredning, elevgruppering, lærestoff, tempo, oppgaver, presentasjonsform og arbeidsmåter. Pedagogisk differensiering forutsetter at elevene involveres og medvirker. Det forutsettes også at lærer har elevkunnskap og tar hensyn til kjønn, personlighet, kulturell bakgrunn og andre individuelle kjennetegn.


 * Tilpasset opplæring** er i prinsippet det samme som pedagogisk differensiering, men setter fokus på individuelle behov og forutsetninger hos alle elever. Undervisningen bygger på elevenes kartlagte forutsetninger. Elevene kan arbeide i tempo tilpasset deres evner/interesser. Periodiske evalueringer gir elevene tilbakemelding om deres mestringsnivå. Det er åpnet for alternative metoder og matriell. Elevene hjelper hverandre å nå individuelle og felles mål. Svake elever trenger vanligvis ikke andre undervisningsmetoder enn de flinke, men heller det samme og bedre tid.